ఇందిరా గాంధీ
ఇందిరా ప్రియదర్శిని 1917, నవంబర్ 19 తేదీన జవహర్ లాల్ నెహ్రూ, కమలా నెహ్రూ ల ఏకైక సంతానంగా అలహాబాదులోని ఆనంద్ భవన్ లో జన్మించింది. ఆమ మోతీలాల్ నెహ్రూకు మనుమరాలు. మోతీలాల్‌కు మనుమరాలంటే చాలా ఇష్టం. అప్పటికే ఆయన నేషనల్ కాంగ్రెస్ సభ్యునిగా ఉన్నాడు. అయినా తన వృత్తిని వదలలేదు. 1919లో పంజాబ్ లోని వైశాఖీ పండుగ జరుగుతున్న తరుణంలో బ్రిటిష్ వారు జలియన్ వాలా బాగ్‌లో జరిపిన మారణ కాండలో కొన్ని వేలమంది బలయ్యారు. ఈ సంఘటన మోతీలాల్ హృదయాన్ని కదిలించి వేసింది. వెంటనే తన వృత్తిని వదిలిపెట్టాడు. తన వద్ద ఉన్న ఖరీదైన విదేశీ వస్తులనన్నింటినీ తగులబెట్టాడు. ఖద్దరు దుస్తులను మాత్రమే ధరించడం మొదలు పెట్టాడు. తన కుమార్తెకు కాన్వెంట్ స్కూలు మానిపించాడు.
కస్తూరిబాయి గాంధీ
పోర్బందర్ లో ధనవంతుడైన వ్యాపారస్తుడైన గోకులదాస్ కపాడియాకు జన్మించిన కస్తూరిబాయి, సంబంధం కుదుర్చుకోవటం ద్వారా మోహన్ దాస్ కరంచంద్ గాంధీని వివాహం చేసుకుంది. అప్పుడు వారిద్దరి వయస్సు 13 సంవత్సరములు. 1888లో గాంధీ విద్యాభ్యాసం కొరకు లండన్ వెళ్ళినప్పుడు, ఆమె అప్పుడే జన్మించిన వారి కుమారుడు హరిలాల్ ను పెంచటం కొరకు ఇండియాలో ఉండిపోయింది. ఆమెకు నలుగురు కుమారులు: హరిలాల్ (1888), మణిలాల్ (1892), రాందాస్ (1897), మరియు దేవదాస్ (1900).